
	EELNÕU
19.10.2026

	Määrus


	

	[bookmark: _Hlk150190601]Vabariigi Valitsuse 22. juuni 2023. a määruse nr 64 „Regionaal- ja Põllumajandusministeeriumi põhimäärus“ muutmine 

	 


Määrus kehtestatakse Vabariigi Valitsuse seaduse § 42 lõike 1 alusel.

§ 1. Vabariigi Valitsuse 22. juuni 2023. a määruse nr 64 „Regionaal- ja Põllumajandusministeeriumi põhimäärus“ muutmine

[bookmark: para13lg2p13]Vabariigi Valitsuse 22. juuni 2023. a määruses nr 64 „Regionaal- ja Põllumajandusministeeriumi põhimäärus“ tehakse järgmised muudatused:

1) paragrahvi 13 lõike 2 punktis 1 asendatakse sõnad „avalike suhete osakonna“ sõnaga „kommunikatsiooniosakonna“;

2) paragrahvi 13 lõiget 2 täiendatakse punktiga 11 järgmises sõnastuses:
„11) digiteenuste arendamise osakonna põhiülesanne on korraldada ministeeriumi ja tema valitsemisala asutuste digitehnoloogiatega seotud teenuste, protsesside, projektide ja ressursside terviklikku juhtimist, infoturvet ning uute tehnoloogiate kasutuselevõttu; koordineerida teabehaldust, sealhulgas korraldada dokumendi- ja andmehaldust, teabele ligipääsu ja teabe kaitset; korraldada ministeeriumi korruptsiooniennetust ning võtta vastu ja menetleda asutusesisese tööalase tegevusega teatavaks saanud Euroopa Liidu õiguse rikkumise kohta esitatud rikkumisteateid;“;

3) paragrahvi 13 lõiget 2 täiendatakse punktiga 51 järgmises sõnastuses;
„51) kriisivalmiduse osakonna põhiülesanne on kavandada ministeeriumi valitsemisala valdkondade, sealhulgas toiduvarustuskindluse tagamise valdkonna, kriisiolukorraks valmistumise poliitikat, koordineerida ministeeriumi valitsemisala valdkondade kriisivalmidust, juhtida ja toetada ministeeriumi ning tema valitsemisala asutuste kriisiülesannete täitmist, täita elutähtsat teenust korraldava asutuse ülesandeid ning korraldada kriisivalmiduse alast koostööd;“;

4) paragrahvi 13 lõike 2 punkt 8 tunnistatakse kehtetuks;

5) paragrahvi 13 lõike 2 punkt 10 sõnastatakse järgmiselt:
[bookmark: _Hlk196392696]„10) põllumajanduspoliitika osakonna põhiülesanne on kavandada ja ellu viia põllumajanduspoliitikat ja põllumajanduskeskkonnapoliitikat eesmärgiga tõsta toiduvarustuskindlust läbi konkurentsivõimelise ja keskkonnahoidliku põllumajanduse ja toiduainetööstuse arendamise, kavandada ja ellu viia põllumajandusliku biotoorme säästva majandamise poliitikat eesmärgiga kiirendada ringbiomajanduse arengut, suurendada kohalike bioressursside väärindamist ja neist loodavat lisandväärtust ning toetada taastuvate ressursside panust Eesti majanduse ja isevarustatuse tagamisse, kavandada põllumajandusmaa kaitse poliitikat ja maaparanduspoliitikat eesmärgiga tagada maatulundusmaa sihtotstarbeline kasutamine, ning koordineerida Euroopa Liidu ühise põllumajanduspoliitika rakendamist, välja arvatud põllumajandustoodete ühise turukorralduse põllumajandustoodetega seotud valdkonnas;“;

6) paragrahvi 13 lõike 2 punkt 12 sõnastatakse järgmiselt:
„12) riigivara osakonna põhiülesanne on koordineerida ministeeriumi valitseda oleva riigivara haldamist, sealhulgas korraldada riigi osalusega äriühingu, mille osaluse valitseja on ministeerium, osaluse valitsemist või sihtasutuse, mille asutajaõiguste teostaja on ministeerium, asutajaõiguste teostamist, korraldada ministeeriumi ja koordineerida ministeeriumi valitsemisala riigihankeid, osutada õigusteenust ning koordineerida ministeeriumi ja tema valitsemisala terviklikku riskijuhtimist;“;

7) paragrahvi 13 lõike 2 punkt 17 sõnastatakse järgmiselt:
„17) toiduosakonna põhiülesanne on kavandada arengusuunad toidu- ja söödaohutuse, loomatervise ja -kaitse, põllumajandusloomade aretuse ning põllumajandustoodete ühise turukorralduse põllumajandustoodetega seotud valdkonnas; välja töötada asjakohased arengukavad ja riiklikud abinõud ning korraldada nende rakendamine eesmärgiga tagada valdkonna kriisivalmidus, ohutu ja nõuetekohane toit ja sööt, kestlik toidukeskkond, terve ja kaitstud loom ning aidata kaasa toidutarneahela terviklikumale toimimisele ja toidukaupade ekspordile;“.

§ 2. Määruse jõustumine

(1) Määrus jõustub 1. detsembril 2026. a. 

(2) Määruse § 1 punktid 2 ja 6 jõustuvad 1. veebruaril 2027. a.

